Donebavolajúce peklo

Mária Nováková

Autor

Vydavateľ

Licencia

Vydanie

Autor obálky

Mária Nováková

Greenie knižnica

CC-BY-NC-ND

Prvé (2023)

Deeply.cz

O knihe

Žijeme v dobe, kde klamstvo je základ a je potrebné ublížiť iným skôr, ako to urobia ostatní. Sú z toho totiž cenné politické body. Žiadna báseň to nezmení a mnohé diela si neprečítajú tí, pre koho sú určené. Ostáva dúfať, že Pandorina skrinka má v sebe nádej. Je zvláštne, ako veľa nenávisti, podlosti a všetkého zlého sa do nej dostalo. Ľudstvo vie byť rozmanite krásne, ale niekedy vládnu peciam i veciam tí, ktorí sa dostali z pekla asi len veľmi zvláštnou náhodou.

Obsah

Donebavolajúce peklo 1

O knihe 2

Obsah 3

Namiesto úvodu #1 4

Namiesto úvodu #2 5

Namiesto úvodu #3 6

Namiesto úvodu #4 7

Donebavolajúce peklo 8

Hladkanie ega 9

Budúcnosť 10

Rozhovor 11

Maturita z nenávisti 12

Kult osobnosti 13

Svätá hyena 14

Príčina smrti: Nepotrebnosť 15

Zmysel 16

Pliagy 17

Namiesto úvodu #1

Ľudstvo nikdy nezabudne

na svoj veľký povzdych

jeden zomiera za lásku

druhý sa ide modliť

Namiesto úvodu #2

Tvárou v tvár úplnému zlu

nie sú žiadne remízy

podmaníš sa tomu kúzlu

alebo stále veríš si?

Namiesto úvodu #3

Klince pod nechty za tvoju odvahu

kovadlina na členky, nech neujdeš preč

zas si v púšti a staviaš sa do radu

s tým, kto ťa nenávidí, nevieš dať reč

Namiesto úvodu #4

Dnes majú nenávisť

odležaná, fakt sila

nepotrebuje žiadne opravy

je bezchybná a živá

Donebavolajúce peklo

Malé hranice veľkých svetov

malé svety veľkých hraníc

úsmev zahalený falošnou nehou

vy ste spodina, my sme páni

Konflikty golierov a vplyvov

ktorí nevedia, čo je to lopata

nútia matky pochovávať synov

aká je tá poslušnosť sladká?

Vracia sa donebavolajúce peklo

vo všetkých zakázaných jazykoch

od ľudí, na ktorých slnko pieklo

na lásku, aj na vojnu treba dvoch.

Máme práva, sme ľudia, do psej matere

aj právo držať hubu, krok a názor

len žiadnu slobodu a iné maniere

len hlupáka voliť a vždy brať za vzor.

Žijeme vo svete hraníc a múrov

tie spájajú len najviac podobných

kto sa chce líšiť od nich, trúdov

nie je pre nich práve neškodný

Hladkanie ega

Včera som stretla egoistu

vyzeral byť celkom zdravý

neviem akú túžbu má istú

ale viem, že sa nezdraví.

Je génius, ten ozajstný,

sám to o sebe vraví,

expert v každej básni

nikto sa mu nepostaví

Tak sa smejem na tom egu

či ho kúpil vo výpredaji

myslí si, že skôr na nehu

sú asi len tí starí

Nepoznám všetky svoje chyby

to sa stáva každému človeku

nechcem halucinogénne hríby

ani byť hrdinom v obleku

Hrdina s ohromným plášťom

ktorý vie len štekať po iných

hlava vyplnená alabastrom

a zmesou klamstiev povinných

Budúcnosť

Budúcnosť v sračkách

kostlivec v skrini

kto za to môže?

Na koho hádzať viny?

Budúcnosť v sračkách

a z našej viny

ukazujeme prstom

hej ty, si iný!

Budúcnosť v sračkách

minulosť nepoznáme

ako v jednom kruhu

sa navždy zamotáme

Budúcnosť v sračkách

rozhodnutia na reparát

hádžeme do vody ľudí

ktorí nechcú vedieť plávať

Budúcnosť v sračkách

tvrdia gule zo skla

a my nemáme gule

problémy riešiť z ostra

Rozhovor

Vyrastáme v svete

kde A znamená B

stratené, v holej vete

je niekedy aj svedomie

Brodíme sa žumpou klamstiev

ktorá vraj vedie ku sláve

tak to chodí, toto je nástrel

bude to len viac pomalé

Hladkáme egá, kŕmime trolov

prečo je ich na svete stále viac?

Nádeje posielame do hrobov

a už nemyslíme na len na mesiac

Načo to, čo tu raz bolo?

Dajme tu, čo bolo tisíckrát

kým si len časť pamätá kto z koho

dajme si garde, šach i mat!

Vracajme sa do doby temna

z Fica spravme boha a pravdy Slnka

situácia že nie je moc pekná?

Rozhovor so Satanom v koži potmehúda...

Maturita z nenávisti

Ďakujem ti, nabiflená!

Propaganda v tebe žije

neboj sa nič, žiadna zmena

presvedčenie neodhnije

Výroky železných mužov

žiadna hrdza nikdy nezničí

tí čo sú so železnou dušou

vedia dobre klamať o zahraničí

Stalin je anjel, Putin je anjel

anjel Hitler objíma anjela Pinocheta

ak máš iný názor, tak poď na pranier

ale nemáš, tak si teraz svätá!

Vysvedčenie plné červených hviezd

už len naplniť poriadne ruky

kladivo, kosák, hoax a trest

nech ostatní pocítia čo sú to muky

Do prvej légie, už si kudlu brúsiš?

Proti Slovákom, Čechom a iným Neslovanom

lebo Slovania sú len Čečenci a Rusi!

Kto to nechápe, nech zomrie nadránom...

Kult osobnosti

Kult osobnosti sa stráca

v okultizme našich bežných dní

ľudskosť nám znovu krváca

žiadna dobrá noc ani sladké sny

Voláme na vodcu, nech je akýkoľvek

megafón na srdci a srdce na dlani

rýchlo do rozhodnutí a ťažkých volieb

teš sa, človek, teš aj keď budeš sklamaný

Bime sa do pŕs, za našu rodnú hrudu

aj keď nevieme, čo to vlastne znamená

vodca nás zachráni, ide proti prúdu

kto sa mu chce vyplakať na ramená?

Vodca ten, vodca ten, samé osobnosti

nezávislo závislé na rôznych závislostiach

poďme hneď do kultu, niekoho to nazlostí

nech tí a tí trpia, majú klince v kostiach

V mene dobra zabijeme všetkých Ježišov

však sme všetci kresťania, pre Kristove rany

teraz je čas nových vodcov, nových krížov,

hákové, zaostrené, berte ich, páni i dámy

Svätá hyena

Na ostrove Svätej hyeny

kde sú prosby zbytočné

všetci sú iní, zmenení

úplne, nielen čiastočne

Neverím v žiadneho Boha

ani v neveriaceho Tomáša

ktorý zradil svoje slová

na koho sa teraz ponáša?

Závisť je všade, prekypuje

darí sa jej medzi ľuďmi

koho utopí, koho len opľuje?

Byť normálny znamená byť nudný?

Máme nenávisť vľavo i vpravo

celé krajiny a kontinent

ako ti je, človek? Zdravo?

Nenávisť spája, ako cement

Potom sú tí takzvaní dobrí

tichá, mlčiaca väčšina

slušnosť, si prečíslená, zomri!

Sme čísla, kde posledný zhasína

Príčina smrti: Nepotrebnosť

Ten, kto najviac požaduje vernosť

od ľudí, ktorými stále pohŕda

občas zomrie na nepotrebnosť

na toho, na koho sa zabúda

Veľké mená veľkých mužov

občas dejepis preškrtá

keď ľudia poháňaní túžbou

do samého seba zablúdia

Niekedy zahorí plameňom

celá hromada krásnych kníh

o svete inom, pozmenenom

kde nie je vodca ani výpalník

Vždy sú zlí tí druhí a tretí

len Lucifer je bez viny

učme nenávidieť svoje deti

rasovú čistotu a iné kraviny

Kedy zistíme, že to nie je treba

a bez toho sa dýcha oveľa lepšie

slová z olova nás nedostanú do neba

ani guľky k spánku či oslavné verše

Zmysel

Všetci kradnú, všetci sú zlí

a mne je z toho do smiechu

neinformovaní sú nervózni

zameraní len na svoju vetu

Dookola stále tie isté myšlienky

strach, beznádej, beznádej a strach

od kňaza, od brigádnika i milenky

lepšie sa báť, ako načo toľko snáh?

Stačí hádzať do jedného vreca

alebo do vagóna, ako kedysi

všetci sú debili, všetci sú z lesa

keď chcú žiť tak, ako ešte nežili

Neďakujem tým, čo mi kradnú nádej

a učia ma byť pri zemi a šúchať... vlohami?

Depresie už nechcem, inú mi nalej

chceme ísť ďalej, nato sa rodíme s nohami!

Kto rozhoduje o zmysloch?

Aký nezmysel nás dnes čaká?

Čo by nám vlastne poskytlo

schovať sa pod schody a čakať?

Pliagy

Na Slovensku máme pliagy

ľudí z mäsa a kostí

ktorí iných majú radi

aj bez všetkých podlostí

Kto je lepší, kto je horší?

Kto má patent na rozum?

Kto je ten baránok boží?

A kto je baran na konzum?

Kúpim si tričko s nápisom pliaga

vo farbách, ktoré pozná dúha

aj keď ženy nemám zvlášť rada

budem tá, čo sa niekde zatúla

V kostole ma učili mnohé veci

ktoré sa vždy ukázali ako zbytočné

kto je v akej skupine? V akom vreci?

Nevraveli mi to ani omše polnočné

S cirkvou nič nemám, tak som rada

nie som dokonalá, to dobre viem

ale povedať, že niekto je pliaga?

To radšej nikdy nikomu nepoviem!

Table of Contents

Donebavolajúce peklo 1

O knihe 2

Obsah 3

Namiesto úvodu #1 4

Namiesto úvodu #

Namiesto úvodu #3 6

Namiesto úvodu #4 7

Donebavolajúce peklo 8

Hladkanie ega 9

Budúcnosť 10

Rozhovor 11

Maturita z nenávisti 12

Kult osobnosti 13

Svätá hyena 14

Príčina smrti: Nepotrebnosť 15

Zmysel 16

Pliagy 17